บอร์ด TNS ไฟเขียวเข้าซื้อ BIG LOT หุ้น SINGER
บอร์ด TNS ไฟเขียวซื้อ BIG LOT หุ้น SINGER จำนวน 1,350,000 หุ้น ในราคา 14.10 บ. รวมเป็นมูลค่า 19.04 ลบ. โดยจะมีการซื้อขายภายในเดือนส.ค.นี้ อนึ่งราคาหุ้น SINGER วานนี้ (4 ส.ค.) ปิดที่ 12.50 บ.
5 ส.ค. 2558

บริษัท ธนูลักษณ์ จำกัด (มหาชน) หรือ TNS ระบุว่า ที่ประชุมคณะกรรมการบริษัทเมื่อวันที่ 13 ก.ค. 58 มีมติอนุมัติให้ซื้อหุ้นสามัญ บริษัท ซิงเกอร์ประเทศไทย จำกัด (มหาชน) หรือ SINGER จากบริษัทสหพัฒนาอินเตอร์โฮลดิ้ง จำกัด (มหาชน) หรือSPI
โดยซื้อผ่านตลาดหลักทรัพย์แห่งประเทศไทย เป็นการซื้อขายรายใหญ่ (BIG LOT) จำนวน 1,350,000 หุ้น ในราคาหุ้นละ 14.10 บาท รวมเป็นเงินทั้งสิ้น 19,035,000 บาท ซึ่งจะเกิดรายการภายในเดือนส.ค.58 สำหรับวัตถุประสงค์ในการซื้อ เพื่อบริหารสภาพคล่องส่วนเกินของบริษัท และผลตอบแทนที่คาดว่าจะได้รับจะเป็นในรูปเงินปันผล
อนึ่ง SPI เป็นผู้ถือหุ้นใหญ่ของ TNS (สัดส่วนการถือหุ้น 23.52%) 